**Referat nr. 115 ekstraordinært bestyrelsesmøde fredag den 15. januar 2021 kl. 12.00 i selskabslokalet**

Referent: Yvonne L. Madsen

Til stede: Palle Jørgensen, Irene Petersen, Annette Villaume, Yvonne L. Madsen  
Afbud: René Petersen p.g.a. arbejde.

Suppleant: Henrik R. var blevet spurgt om han kunne deltage.

På grund af corona situationen kunne der kun være 5 tilstede. Der var derfor enighed om, at det kun var bestyrelsen, der deltog i det ekstraordinære bestyrelsesmøde.

Henrik R. - hvis arbejde var IT - var blevet spurgt, om han havde mulighed for at deltage i mødet, da mødet handlede om, hvordan bestyrelsen indtil videre var nødt til at arbejde digitalt.

Dagsorden:

1. Evt. Indkøb af PC/Ipad e.lign.

Viggo B havde fremsendt et forslag om opsætning af en storskærm i bestyrelseslokalet, som kunne kobles på en computer, og så have et mødekamera med mikrofon, tilkoblet.

Annette mente, at vi kunne bruge den nyindkøbte projektor, når vi skulle have møde i følgegruppen m.v.

Da vi skulle sidde hjemme hver for sig og holde møde med bestyrelsen samt Viggo og Johnny, blev det besluttet at indkøbe 6 stk. Ipad til bestyrelsen som selvfølgelig skulle afleveres, når et medlem udtrådte at bestyrelsen. Derudover skulle der indkøbes en Cromecast til projektoren.

Der var endvidere enighed om, at Palle og Henrik R skulle stå for indkøb og at Henrik skulle stå for undervisning af bestyrelsen enten en lørdag eller en søndag.